**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO**

**PROTOKOLAS**

2018 m. kovo 28 d. Nr. (20.4.)-TAR1- 50

Klaipėda

Posėdis įvyko 2018 m. kovo 21 d. 14.00 val.

Posėdžio pirmininkas Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas

Posėdžio sekretorė Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė

Dalyvavo (6 nariai iš 9 ):

1. dr. Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas;

2. Birutė Radavičienė, Klaipėdos miesto savivaldybės administracijos Dokumentacijos valdymo skyriaus vyr. specialistė;

3. prof. dr. Daiva Kšanienė, Klaipėdos universiteto profesorė emeritė;

4. Eugenija Krasauskienė, VĮ Registrų centro Klaipėdos filialo direktoriaus pavaduotoja registrui;

5. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

6. prof. dr. Vygantas Vareikis, Klaipėdos miesto savivaldybės tarybos narys, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas.

Posėdžio dalyviai:

1. Vladimir Razarionov, Iniciatyvinės grupės Konstantinui Sarsanijai atminti, vadovas.

**DARBOTVARKĖ:**

1. **Dėl informacinėje lentoje Rudolfui Valsonokui atminti nurodytos klaidingos informacijos.**
2. **Dėl Salomėjos Nėries gatvės pavadinimo klaidingo užrašo.**
3. **Dėl vietos paskyrimo Konstantinui Sarsanijai garbės atminimo lentai.**
4. **Dėl prof. Stasio Vaitekūno atminimo įamžinimo.**
5. **Dėl Lietuvos partizanų vado Adolfo Ramanausko – Vanago atminimo lentos.**
6. **Dėl Imanuelio Kanto vardo suteikimo Klaipėdos miesto savivaldybės viešajai bibliotekai.**
7. **Einamieji klausimai.**

Posėdžio medžiaga:

1. Dr. Vasilijaus Safronovo 2018-01-12 raštas „Dėl informacinės lentos Rudolfui Valsonokui“, 1 lapas;

2. Dr. Vasilijaus Safronovo 2018-03-13 raštas „Dėl informacinės lentos ant pastato Liepų g.3“, 3 lapai.

3. Iniciatyvinės grupės vadovo Vladimir Razarionov prašymas „Dėl vietos paskyrimo garbės atminimo lentai“, 2018-01-19 , 1 lapas;

4. Dr. Vasilijaus Safronovo 2018-01-12 raštas “Dėl Salomėjos Nėries gatvės pavadinimo“ ir fotografijos, 2 lapai;

5. Klaipėdos universiteto 2018-01-31 raštas Nr.4-329 „Dėl profesoriaus Stasio Vaitekūno atminimo įamžinimo“ ir galimi atminimo lentos tekstai, 2 lapai;

6. Klaipėdos universiteto senato 2018-01-31 raštas Nr.4-330 „Dėl profesoriaus Stasio Vaitekūno atminimo įamžinimo“, 1 lapas;

7. Auksutės Ramanauskaitės - Skokauskienės 2018-02-08 prašymas „Dėl atminimo lentos prie buvusio Klaipėdos pedagoginio instituto pastato“ ir informacinė medžiaga apie Lietuvos partizanų vadą, Lietuvos laisvės kovos sąjūdžio (LLKS) gynybos pajėgų vado, dimisijos brigados generolą Adolfą Ramanauską –Vanagą, 20 lapų.

8. Iniciatyvinės grupės 2018-02-20 kreipimasis „Dėl Immanuelio Kanto vardo suteikimo Klaipėdos miesto savivaldybės viešajai bibliotekai“, 5 lapai.

**3. SVARSTYTA. Dėl vietos paskyrimo Konstantinui Sarsanijai garbės atminimo lentai.**

V. Čepas informavo, kad gautas prašymas įamžinti žymaus futbolo trenerio Konstantino Sarsanijos atminimą.

V. Razarionov trumpai pristatė K. Sarsanijos nuopelnus Klaipėdai ir Lietuvai. Pažymėjo jo nuopelnus futbolo klubui „Atlantas“ ir jaunųjų klaipėdiečių futbolininkų ugdymui. Atminimo lentelė būtų pakabinta „Žalgirio“ futbolo stadione. K. Sarsanija gimė 1968 m. birželio mėn., mirė - 2017 m. spalio mėn. Atminimo lenta būtų pagaminta iniciatyvinės grupės lėšomis.

 N. Laužikienė paklausė, ar yra futbolo klubo „Atlantas“ pritarimas raštu?

 V. Razarionov patikino, kad gaus futbolo klubo „Atlantas“ pritarimą. Iki šiol buvo gautas žodinis LR Futbolo federacijos pirmininko pritarimas dėl rengiamo K. Sarsanijos atminimo įamžinimo.

 V. Čepas informavo V. Razarionov, kad Komisija svarsto ir teikia pasiūlymus dėl pačio įamžinimo fakto bei derina atminimo lentos tekstą. Pasiūlė kitam posėdžiui pateikti atminimo lentos tekstą.

**NUTARTA:**

1. Pritarti Konstantino Sarsanijos, buvusio ilgamečio Klaipėdos futbolo klubo „Atlantas“ trenerio atminimo įamžinimui, pagaminant atminimo lentą iniciatyvinės grupės lėšomis. Rekomenduoti Klaipėdos miesto savivaldybės administracijos Kultūros skyriui rengti miesto tarybos sprendimą dėl K. Sarsanijos atminimo įamžinimo.

2. Rekomenduoti iniciatyvinės grupės vadovui V. Razarionov:

2.1. gauti Klaipėdos futbolo klubo „Atlantas“ pritarimą raštu dėl buvusio ilgamečio trenerio Konstantino Sarsanijos atminimo įamžinimo;

2.2. pateikti Konstantino Sarsanijos atminimo lentos tekstą kitam Žymių žmonių, istorinių datų, įvykių įamžinimo ir gatvių pavadinimų suteikimo komisijos posėdžiui.

Nutarimas priimtas bendru sutarimu.

Posėdis baigėsi 15 val.

Posėdžio pirmininkas Vytautas Čepas

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Ugdymo ir kultūros departamento

Kultūros skyriaus vyr. specialistė

2018-05-03